Document ID: 32010D0475

DEĊIŻJONI TAL-KUMMISSJONI
tat-30 ta’ Awwissu 2010
li temenda d-Deċiżjoni 2006/594/KE li tiffissa allokazzjoni indikattiva minn Stat Membru tal-approprjazzjonijiet ta’ impenn għall-objettiv ta’ Konverġenza għall-perjodu 2007-2013 li tikkonċerna allokazzjonijiet addizzjonali tar-Repubblika Ċeka, il-Polonja u s-Slovakkja
(notifikata bid-dokument numru C(2010) 5817)
(2010/475/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1083/2006 tal-11 ta’ Lulju 2006 li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta’ Koeżjoni, u li jħassar ir-Regolament (KE) Nru 1260/1999 (1), u b’mod partikolari l-Artikolu 18(2) tiegħu,
Billi:
(1)
Bid-Deċiżjoni 2006/594/KE (2) kif emendata bid-Deċiżjoni 2007/191/KE (3), il-Kummissjoni ffissat allokazzjoni indikattiva minn Stat Membri għall-approrjazzjonijiet ta’ impenn għall-Objettiv ta’ Konverġenza għall-perjodu 2007-2013.
(2)
Skont paragrafu 10 tal-Anness II tar-Regolament (KE) Nru 1083/2006, fl-2010 kien stabbilit li l-PGD akkumulat għas-snin 2007 sa 2009 fir-Repubblika Ċeka, il-Polonja u s-Slovakkja kull wieħed varja b’aktar minn ± 5 % mill-PGD akkumulat stmat skont paragrafu 9 tal-Anness II tar-Regolament Nru 1083/2006 li tinkludi konsegwenza tat-tibdiliet fir-rata ta’ skambju. L-ammonti allokati għall-perjodu 2011 sal-2013 għar-Repubblika Ċeka, il-Polonja u s-Slovakkja għalhekk għandhom ikunu aġġustati kif inhu xieraq.
(3)
F’konformità mal-punti 16 u 17 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u ġestjoni finanzjarja soda (4) fis-16 ta’ April 2010 il-Kummissjoni adottat il-Komunikazzjoni dwar l-aġġustament tekniku tal-qafas finanzjarju għall-2011 f’konformità maċ-ċaqliq fid-DGN, inklużi l-aġġustament tal-ammonti allokati minn fondi li jsostnu l-koeżjoni lill-Istati Membri kkonċernati bid-diverġenza bejn il-PGD stmat u attwali għall-perjodu 2007-2009 (5) li biha informat li aġġustament pożittiv huwa neċessarju għar-Repubblika Ċeka ta’ EUR 237 045 801, għall-Polonja ta’ EUR 632 392 153 u għas-Slovakkja ta’ EUR 137 711 534, maqsumin f’ammonti ugwali fl-2011, l-2012 u l-2013.
(4)
Sabiex ikunu stabbiliti l-ammonti allokati lill-Istati Membri kkonċernati, huwa neċessarju li titqies l-allokazzjoni pro rata bejn l-objettivi ta’ kompetittività u xogħol ta’ Konverġenza u Reġjonali fil-perjodu ta’ pprogrammar kurrenti 2007-2013 għal kull wiħed mill-Istati Membri kkonċernati u l-bżonn li jsir l-aħjar użu effiċjenti tal-allokazzjoni tal-fondi għal proġetti li qed jiġi implimentati bħalissa. Għalhekk, din id-Deċiżjoni għandha talloka biss il-parti tal-aġġustamenti ġenerali pożittivi li jikkonċernaw l-għan tal-Konverġenza.
(5)
Għal raġunijiet ta’ effiċjenza, huwa xieraq li jinbidlu l-ammonti fil-filliera tat-Total tat-Tabella 2 tal-Anness III tad-Deċiżjoni 2006/594/KE għas-snin 2007-2010 peress li ma jirriflettux iċ-ċifri mogħtija mill-Bulgarija.
(6)
Id-Deċiżjoni 2006/594/KE għandha għalhekk tiġi emendata skont dan,
ADOTTAT DIN ID-DEĊIŻJONI:
Artikolu 1
Id-Deċiżjoni 2006/594/KE tiġi emendata kif ġej:
(1)
L-Anness I jinbidel bit-test stabbilit fl-Anness I ta’ din id-Deċiżjoni;
(2)
L-Anness III jinbidel bit-test stabbilit fl-Anness II ta’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, it-30 ta’ Awwissu 2010.

Labels: 2
18
15
19